கேள்வி: கொடிகுத்தி மலை குறித்து விரிவாக சொல்லுங்கள்.
பதில்: கொடிகுத்திமலை (''Kodikuthimala'') என்பது தென்னிந்தியா மாநிலமான கேரளம், மலப்புறம் மாவட்டம் உள்ள மலை வாழிடம் ஆகும். இது மலப்புறத்தின் உதகமண்டலம் என்றும் அழைக்கபடுகிறது. இது வெட்டத்தூர் ஊராட்சி மற்றும் தாஷ்கோடு கிராமங்களில், கடல் மட்டத்திலிருந்து 522 மீ உயரத்தில் அமைந்துள்ளது. இதன் உயர்ந்த பகுதியானது அம்மினிக்கடன் மலை ஆகும். மேற்குத் தொடர்ச்சி மலையைத் தவிர கேரளத்தில் 5 மிகப்பெரிய மலைகள் உள்ளன. அவைகளில் மூன்று மலப்புரம் மாவட்டத்திலும், ஒன்று பாலக்காடு மாவட்டதிலும், ஒன்று கண்ணூர் மாவட்டதிலும் உள்ளனது. உயரத்தைப் பொறுத்தவரை இது மலப்புரம் மாவட்டத்தில் இரண்டாவது மிக உயர்ந்த மலை ஆகும். பிரித்தானியப் பேரரசு தங்கள் நில அளவையின் போது இந்த மலை உச்சியில் தங்கள் கொடியை ஏற்றிவைத்தனர். இதனால் இது கொடிகுத்திமலை என்ற பெயரைப் பெற்றது. ஏறக்குறைய இரண்டு தசாப்தங்களுக்கு முன்புதான் இந்த மலை கேரள சுற்றுலா வரைபடத்தில் இடம்பெறத் தொடங்கியது. இந்த பகுதியில் சுமார் 70 ஏக்கர் நிலத்தை சுற்றுலாத் துறை பல்வேறு திட்டங்களுக்காக ஒதுக்கியுள்ளது. கொடிகுத்திமலையில் சுற்றுலா பயணிகளின் வசதிக்காக கடல் மட்டத்திலிருந்து 1,713 அடி உயரத்தில், ஒரு காட்சி கோபுரம் அமைக்கபட்டுள்ளது. மலையின் மாறுபட்ட நிலப்பரப்பு காரணமாக கொடிகுத்திமலையின் உச்சியில் மலையேறுவது ஒரு சவாலான பணியாகும். பொதுவாக கொடிகுத்திமலைக்கு பயணம் மேற்கொள்ள சரியான காலம் செப்டம்பர் முதல் மே வரை. இது &nbsp; பாலக்காடு இருந்து 66 கி.மீ. தொலைவிலும், &nbsp; மலப்புறம் 32 கி.மீ. தொலைவிலும், &nbsp; பெரிந்தல்மண்ணையிலிருந்து 9 கி.மீ. தொலைவிலும், &nbsp; கோழிக்கோடு இருந்து 82 கி.மீ. தொலைவிலும் உள்ளது